АҞӘА, ԥхынгәы 1– Sputnik. Польша аҩадатәи ахәҭаҿы аргылара иаҿуп америкатәи асолдаҭцәа рҽахьазыҟарҵаша Ацентр ҳәа еиҭеиҳәеит ареспублика амилаҭтә тәылахьчара аминистр Мариуш Блашьчак. Абри атәы аанацҳауеит РИА Новости.
Аминистр иажәақәа рыла Дравско-Поморском иргылахараны иҟоу Ацентр аганахь ала аиқәышаҳаҭра анапы аҵаҩхоит 2019 шықәса ахԥатәи аквартал азы.
"Ацентр аиҳарак америкатәи асолдаҭцәа разыҟаҵароуп иззырхо. Дара уажәшьҭа уи азы Германиаҟа ацара рықәшәом", - иҳәеит Блашьчак.
Уаанӡа Еиду аштатқәеи Польшеи еилацәажәахьан дара рҵакырадгьыл аҿы америкатәи аԥшыхәратә ҳаирпланқәа MQ-9 рыҟазааразы.
Польша ахахьы иагоит иахәҭаны иҟоу аинфраструктура азырхиара. Атәылахьчара аминистрра адыррақәа рыла атәылаҿ ар ф-ҭыԥк рҿы идыргылоит, аиҳаракгьы атәыла мрагыларатәи аҳәааҿы.